Õnneks terve päev selline jama ei kestnud  ning saime teha ka pauku. Nimelt harjutasime lahingpaariga kaeviku vallutamist. Varustuseks olid paukpadrunid, lõhkepaketid ja suitsupommid. Sellele, kes selle kõige paremini ära teeb, lubas ülemus kohvi välja teha. Väike motivaator seegi. Madistada saime ja meil tuli ka täitsa enam vähem välja. Kattetuli toimis ja kaeviku läheduses karjusin: "kata, valmistan ette granaadi." Eemaldasin esimese korgi. Seejärel: "tähelepanu, heidan" ja saatsin lõhkepaketi kaeviku poole teele. Täpsus polnud just parim, aga  reaalses olukorras poleks sealsetest meestest suurt midagi järgi jäänud.